Rengeteg pénzt termel a brit királyi család
Nagy-Britannia nemzeti kincsnek tekinti a királyi családot, de nemcsak szimbolikus értelemben, hanem gazdaságilag is. Az uralkodóház igen értékes márkának számít, drágább, mint a Microsoft és a Facebook. Évente 1,77 milliárd fontot köszönhet II. Erzsébetnek Nagy-Britannia gazdasága.
November 20-án ünnepelte házasságának 70. évfordulóját II. Erzsébet brit királynõ és Fülöp edinburghi herceg. A platina évforduló alkalmából a Brand Finance összeállította, hogy mennyi hasznot hoz a királyi család Nagy-Britannia számára.

A felmérésbõl kiderül, hogy a királyi ház 1,7664 milliárd fonttal járul hozzá Nagy-Britannia gazdasági teljesítményéhez.

Ez átszámolva 623 milliárd forintnak felel meg. 

Mibõl áll össze ez az összeg?

A királyi családnak a legnagyobb hatása a turizmusra van, a kutatás szerint a királyi család 500 millió font plusz pénzt generál az államkasszának az idegenforgalmon keresztül.

Emellett a koronának hatása van olyan szektorokra, mint az ipar, a kereskedelem, a média vagy a kultúra.

A tanulmány kitér arra is, hogy soha korábban nem ért ennyit a királyi család mint brand, összesen 67,5 milliárd fontra becslik a márka értékét. 

Ha a királyi család tényleges márka lenne, akkor a harmadik legértékesebb lenne az Apple (128 milliárd font) és a Google (76,8 milliárd font) mögött, megelõzve a Microsoftot (65,7 milliárd font) és a Facebookot (65,5 milliárd font) – írja a Daily Mail.

Ebben a 67,5 milliárd fontban rengeteg minden benne van. Ide tartoznak a királyi család tulajdonában lévõ birtokok, a koronázási ékszerek, az uralkodó ház birtokában lévõ mûkincsek is. Ezek összesített értékét 25,5 milliárd fontra teszik, a maradék 42 milliárd font olyan gazdasági elõnyökbõl áll össze, mint a turizmus vagy a kereskedelem.

A királyi családnak természetesen óriási költései is vannak, de összességében még így is jóval nagyobb hasznot hoznak, mint amennyibe kerültnek.

A felmérés szerint évente 292 millió fontba kerül az államnak a királyi család, amely elhanyagolható ahhoz képest, amennyi „profitot termelnek".

A 292 millió font azt jelenti, hogy minden brit állampolgárnak évente 4,5 fontjába kerül II. Erzsébet családjának eltartása.

Ez átszámolva 1587 forintot jelent.  

A kutatást készítõ Brand Finance vezetõje, David Haigh szerint a királyi család nemzeti kincsnek számít, nemcsak szimbolikus, hanem gazdasági értelemben is.

Ahogy korábban beszámoltunk róla, II. Erzsébet rengeteg pénzt nyert lóversenyekkel, II. Erzsébet brit királynõ 30 év alatt összesen 6,7 millió fontnyi összeget gyûjtött össze a lovaival.
vagyon II. Erzsébet brit királynõ évforduló uralkodócsalád Nagy-Britannia